CELEX: 32012D0692
Language: hu
Date: 2012-11-06 00:00:00
Title: 2012/692/EU: A Bizottság végrehajtási határozata ( 2012. november 6. ) a 2006/766/EK határozat mellékleteinek a kéthéjú kagylók, tüskésbőrűek, zsákállatok, tengeri haslábúak és emberi fogyasztásra szánt halászati termékek behozatala tekintetében engedélyezett harmadik országok és területek jegyzéke tekintetében történő módosításáról (az értesítés a C(2012) 7696. számú dokumentummal történt)  EGT-vonatkozású szöveg

8.11.2012   
            
            
               HU
            
            
               Az Európai Unió Hivatalos Lapja
            
            
               L 308/25
            
         A BIZOTTSÁG VÉGREHAJTÁSI HATÁROZATA
   (2012. november 6.)
   a 2006/766/EK határozat mellékleteinek a kéthéjú kagylók, tüskésbőrűek, zsákállatok, tengeri haslábúak és emberi fogyasztásra szánt halászati termékek behozatala tekintetében engedélyezett harmadik országok és területek jegyzéke tekintetében történő módosításáról
   (az értesítés a C(2012) 7696. számú dokumentummal történt)
   (EGT-vonatkozású szöveg)
   (2012/692/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az emberi fogyasztásra szánt állati eredetű termékek hatósági ellenőrzésének megszervezésére vonatkozó különleges szabályok megállapításáról szóló, 2004. április 29-i 854/2004/EK európai parlamenti és tanácsi rendeletre (1) és különösen annak 11. cikke (1) bekezdésére,
   mivel:
   
               (1)
            
            
               A 854/2004/EK rendelet előírja, hogy állati eredetű termékek csak a rendelet szerint összeállított jegyzéken szereplő harmadik országból vagy harmadik ország bizonyos területeiről hozhatók be.
            
         
               (2)
            
            
               A 854/2004/EK rendelet előírja továbbá, hogy az ilyen jegyzékek összeállításakor és frissítésekor figyelembe kell venni a harmadik országokban az uniós takarmány- és élelmiszerjognak, valamint az állat-egészségügyi szabályoknak való megfelelés, illetve az azokkal való egyenértékűség biztosítása érdekében végzett uniós ellenőrzéseket és a harmadik országokbeli illetékes hatóságok által nyújtott biztosítékokat; ezekről a takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendelet (2) rendelkezik.
            
         
               (3)
            
            
               A kéthéjú kagylók, tüskésbőrűek, zsákállatok, tengeri haslábúak és halászati termékek behozatala tekintetében engedélyezett harmadik országok és területek jegyzékének létrehozásáról szóló, 2006. november 6-i 2006/766/EK bizottsági határozat (3) jegyzékbe foglalja azon harmadik országokat, melyek megfelelnek a 854/2004/EK rendeletben szereplő kritériumoknak, és ennélfogva biztosítani tudják, hogy az Unióba exportált szóban forgó termékek eleget tesznek a fogyasztók egészségét védő uniós jogszabályokban megállapított egészségügyi feltételeknek. Konkrétabban, az említett határozat I. melléklete a kéthéjú kagylók, tüskésbőrűek, zsákállatok és tengeri haslábúak behozatala tekintetében engedélyezett harmadik országok jegyzékét határozza meg, II. melléklete pedig az emberi fogyasztásra szánt halászati termékek behozatala tekintetében engedélyezett harmadik országok és területek jegyzékét. E jegyzékek egyes harmadik országok kapcsán behozatali korlátozásokat is feltüntetnek.
            
         
               (4)
            
            
               A Bizottság szolgálatai 2010. november 23. és december 2. között ellenőrző látogatást tettek Horvátországban azzal a céllal, hogy értékeljék az uniós kivitelre szánt kéthéjú kagylók tenyésztésének ellenőrzésére szolgáló rendszereket. Több hiányosságot észleltek, ezeket a későbbiekben pótolták. A Horvátország által működtetett ellenőrző rendszerek jelenleg elegendő biztosítékot szolgáltatnak a tekintetben, hogy az ezen harmadik országból az Unióba exportált kéthéjú kagylók vonatkozásában megfelelő szintű a fogyasztók egészségének védelme. Horvátországot ezért célszerű felvenni a 2006/766/EK határozat I. mellékletében szereplő jegyzékbe.
            
         
               (5)
            
            
               A Bizottság szolgálatai 2012. április 25. és 28. között ellenőrző látogatást tettek Bruneiben azzal a céllal, hogy értékeljék az uniós kivitelre szánt halászati termékek előállításának ellenőrzésére szolgáló rendszereket. Az akvakultúra-termékek előállítására vonatkozó vizsgálat során nem észleltek olyan hiányosságokat, amelyek komolyan befolyásolták volna a fogyasztók egészségének védelmét. Bruneit ezért célszerű felvenni a 2006/766/EK határozat II. mellékletében szereplő jegyzékbe, azzal a megjegyzéssel, hogy ezen harmadik országból csak az akvakultúra-termékek behozatala engedélyezett az Unióba.
            
         
               (6)
            
            
               A Bizottság szolgálatai 2009. június 8. és 11. között ellenőrző látogatást tettek Togóban. Az élő homárok kivitelével kapcsolatos hatósági ellenőrzések és higiéniai tanúsítás színvonalát kielégítőnek találták, az uniós kivitelre szánt füstölt halászati termékek ellenőrzésére szolgáló rendszerben azonban észleltek hiányosságokat. E hiányosságok miatt Togo azzal a megjegyzéssel került be a 2009/951/EU bizottsági határozattal (4) módosított 2006/766/EK határozat II. mellékletében szereplő jegyzékbe, hogy ezen harmadik országból csak élő homárok behozatala engedélyezett az Unióba.
            
         
               (7)
            
            
               A Bizottság szolgálatainak Togóban tett ellenőrző látogatása során feltárt hiányosságokat a későbbiekben pótolták. Létrehozták a füstölt halászati termékek mikrobiológiai és kémiai vizsgálatára szolgáló ellenőrző rendszereket. Az illetékes hatóság által benyújtott vizsgálati jelentések és egyéb információk elegendő biztosítékot szolgáltatnak a tekintetben, hogy – az élő, hűtött, fagyasztott vagy feldolgozott kéthéjú kagylók, tüskésbőrűek, zsákállatok és tengeri haslábúak kivételével – a Togóból az Unióba exportált, emberi fogyasztásra szánt halászati termékek vonatkozásában megfelelő szintű a fogyasztók egészségének védelme.
            
         
               (8)
            
            
               Egy hollandiai belső reform nyomán 2010. október 10-től a Holland Antillák megszűnt a Holland Királyságon belüli autonóm országként létezni. Ugyanebben az időpontban Curaçao és Sint Maarten elnyerte az autonóm ország státust a Hollandiai Királyságon belül, míg Bonaire, Sint Eustatius és Saba a Holland Királyság európai részének különleges jogállású területévé vált.
            
         
               (9)
            
            
               Bonaire, Sint Eustatius és Saba azonban továbbra is az Európai Unió működéséről szóló szerződés II. mellékletében felsorolt tengerentúli országok és területek között szerepel, vagyis olyan tengerentúli országnak és területnek minősül, amelyre a Szerződés negyedik részének rendelkezéseit kell alkalmazni.
            
         
               (10)
            
            
               E különleges jogállású területeken – mivel a Holland Királyság európai részéhez tartoznak – a Szerződések végrehajtását Hollandia biztosítja, vagyis az egészségügyi kérdésekben illetékes hatóság feladatait is Hollandia illetékes hatóságai látják el. Hollandia illetékes hatóságai benyújtották a Bizottsághoz az annak bizonyításához szükséges információkat, hogy Bonaire, Sint Eustatius és Saba egészségügyi ellenőrzési rendszerei elegendő biztosítékot nyújtanak az uniós követelményeknek való megfeleléshez. A benyújtott információkból az is kiderül, hogy a szóban forgó hatóságok ugyanolyan jogosultsággal bírnak ellenőrzések lefolytatására, mint amilyennel a Holland Antillák illetékes hatósága rendelkezett, és az élelmiszer-ipari vállalkozókra is ugyanazok a kötelezettségek vonatkoznak. Ezenfelül – a fent említett információk szerint – a szóban forgó különleges jogállású területeken végzett hatósági egészségügyi ellenőrzések a Holland Antillák megszűnése előtti időszakban végzett ellenőrzések szintjével azonos szinteken folynak.
            
         
               (11)
            
            
               A 2006/766/EK határozatot ezért ennek megfelelően módosítani kell.
            
         
               (12)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2006/766/EK határozat a következőképpen módosul:
   
               1.
            
            
               Az I. melléklet a következő bejegyzéssel egészül ki a Grönlandra és a Jamaicára vonatkozó bejegyzés között:
               
                           „HR
                        
                        
                           HORVÁTORSZÁG
                        
                        
                           Csak ezen csatlakozó állam Unióhoz való csatlakozásáig alkalmazandó.”
                        
                     
         
               2.
            
            
               A II. melléklet a következőképpen módosul:
               
                           a)
                        
                        
                           a szöveg a következő bejegyzéssel egészül ki a Beninre és a Brazíliára vonatkozó bejegyzés között:
                           
                                       „BN
                                    
                                    
                                       BRUNEI
                                    
                                    
                                       Csak akvakultúra-termékek”
                                    
                                 
                     
                           b)
                        
                        
                           a szöveg a következő bejegyzéssel egészül ki a Brazíliára és a Bahama-szigetekre vonatkozó bejegyzés között:
                           
                                       „BQ
                                    
                                    
                                       BONAIRE, SINT EUSTATIUS, SABA”
                                    
                                    
                                        
                                    
                                 
                     
                           c)
                        
                        
                           A Togóra vonatkozó bejegyzés helyébe a következő lép:
                           
                                       „TG
                                    
                                    
                                       TOGO”
                                    
                                    
                                        
                                    
                                 
                     
         2. cikk
   Ennek a határozatnak a tagállamok a címzettjei.
   
      Kelt Brüsszelben, 2012. november 6-án.
      
         
            a Bizottság részéről
         
         Maroš ŠEFČOVIČ
         
            alelnök
         
      
   
   
      (1)  HL L 139., 2004.4.30., 206. o.
   
      (2)  HL L 165., 2004.4.30., 1. o.
   
      (3)  HL L 320., 2006.11.18., 53. o.
   
      (4)  HL L 328., 2009.12.15., 70. o.